बदलते दौर के साथ तकनीकी भी अपनी पैर पसार रही है. इसके चलते दुनिया में काफी बदलाव भी देखे जा रहे हैं. इस बदलाव में एक सोशल मीडिया भी है, जहां लोग मिनटों में देश-विदेश के किसी भी कोने में बैठे लोगों से कनेक्ट हो सकते हैं. इसी के मद्देनजर एक वाकया सामने आया है जिसमें एक आपराधिक मामले में इंस्टैंट मैसेजिंग ऐप व्हाट्सऐप के जरिए मुकदमा चलाया गया. यह मामला अब सुप्रीम कोर्ट में पहुंच गया है, जिसने इस बात पर आश्चर्य जताते हुए कहा कि भारत की किसी अदालत में इस तरह के 'मजाक' की कैसे अनुमति दी गई.